இருந்தாலும் ஏதாவது ஒரு துறையில் எனக்கு அதிகம் ஆர்வம் வந்ததென்றால் அது ஷேர் மார்கெட்தான். காரணம், பணத்தாசை. ஷேர் மார்க்கெட் பற்றி எனக்கு தெரிய வந்தபோது நான் லாட்டரி வியாபாரம் செய்து வந்தேன். வருமானம் அன்றைய சூழ்நிலைக்கு திருப்தியானதுதான். ஆனால் மனசாட்சிக்குதான் பதில் சொல்ல முடியவில்லை. குடிப்பவன் கூட ஒரு நாளைக்கு ஓரளவுக்குத்தான் குடிக்க முடியும். ஆனால் லாட்டரி அப்படி அல்ல. லட்சங்களை சில வாரங்களில் சிலர் அழித்த கதையெல்லாம் கேள்விபட்டிருக்கிறேன்.